Ջորջ Անվին

**Ջորջ Անվին** (, ), անգլիացի պատմաբան և տնտեսագետ, Մանչեստրի համալսարանի տնտեսագիտության պատմության պրոֆեսոր, Անգլիայի պատմության մեջ առաջին տնտեսության պատմության ամբիոնի հիմնադիրը, աշխատանքի, ֆինանսների և միջնադարյան գործամասերի պատմության մասին աշխատանքների հեղինակ։

## Կենսագրություն

Ջորջը ծնվել է 1870 թվականի մայիսի 7-ին Անգլիայի Լանկշաֆիր կոմսության Ստոկպորտ քաղաքի։ Ջորջը եղել է Էդվարդ Անվինի՝ հյուրանոցի սեփականատիրոջ և նրա կնոջ՝ Պրիսցիլայի՝ ծնված տեղացի վաճառողի ընտանիքում, վեց երեխաներից ավագը։ Հայրը եղել է երկաթուղային նախկին ծառայող, իսկ Ջորջի ծնվելու ժամանակ հնաոճ մի փաբ է ունեցել քաղաքում, որը բավականաչափ եկամուտ չի բերել ընտանիքին։

Ջորջը մինչև 13 տարեկանը (1883 թվական) սովորել է Էջլի Ուեսլիանի ցերեկային դպրոցում, իսկ հետո տեղափոխվել է Բապտիստական կիրակնօրյա դպրոցը։ Ոչ աշխատանքային օրերին Ջորջը որպես օգնական աշխատել է «Կարինգտոնը և որդնիները» գլխարկների գործվածքեղենի գործարանում, որտեղ ժամանակին աշխատել էր նրա մայրը։ Շուտով նա ստացել է գրասենյակային ծառայողի պաշտոն։ 1890 թվականին 20 տարեկան հասակում ընդունվել է Քարդիֆի համալսարան՝ ամեն տարի ստանալով 20 ֆունտ ստերլինգի չափով կրթաթոշակ։ 1893 թվականին, ստանալով դասական կրթաթոշակ, Ջորջն ընդունվել է Օքսֆորդի համալսարանի Լինքոլնի քոլեջը։ Ավարտելով այն՝ ստացել է կրթաթոշակ Օրիել քոլեջի կողմից, ինչն էլ նրան հնարավորություն է տվել 1898 թվականին 6 ամիս շարունակ սովորել Գերմանիայում։ Անվինը սովորել է որոշ առաջատար տնտեսագետների մոտ, որոնց թվում էր նաև Գուստավ ֆոն Շմոլլերը, որը չափազանց մեծ ազդեցություն է թողել նրա վրա։

Վերադառնալով Բրիտանիա՝ 1899 թվականի հուլիսին դարձել է խորհրդարանի պատգամավոր Ռիչարդ Կոբդենի անձնական օգնականը։ 1904 թվականին Անվինը դարձել է Լոնդոնի տնտեսագիտության և քաղաքական գիտությունների դպրոցի կես դրույքով մշտական դասախոս։ 1906 թվականին ընտրվել է Թագավորական պատմական միավորման անդամ։ 1907 թվականին Անվինը պաշտոնը թողել է Ռիչարդ Կոբդենի մոտ։ 1908 թվականին դարձել է Էդինբուրգի համալսարանի տնտեսագիտության պատմության դասախոս։ 1910-1925 թվականներին համարվել է Մանչեստրի համալսարանի տնտեսագիտության պատմության՝ Բրիտանական կայսրության առաջին և միակ ամբիոնի պրոֆեսոր։ Նա նաև ուսուցանել է Բիրմինգհեմի համալսարանի առևտրային ֆակուլտետում։

Անվինը մահացել է 1925 թվականի հունվարի 30-ին Մանչեստերում՝ 55 տարեկան հասակում։

## Ընտանիք
1902 թվականին Անվինը ամուսնացել է Ռևդ Մարկ Գայ Պիրսի 4 աղջիկներից 3-րդի՝ Ֆրենսիս Մաբել Պիրսի հետ։ Նրանք ծանոթացել են այն ժամանակ, երբ միասին աշխատելիս են եղել Մենսֆիլդ հաուսում տարբեր նախագծերում։ Սակայն նրանք երեխաներ չեն ունեցել։

## Մատենագիտություն
* Unwin G. Industrial Organisation in the Sixteenth and Seventeenth Centuries. London: Cass, 1904 (1957).
* Unwin G. Industries. Volume 2, pages 247–289 in The Victoria History of the County of Suffolk. Edited by William Page. London: Constable, 1907.
* Unwin G. The Gilds and Companies of London. 4th ed. New York: Barnes & Noble, 1908 (1964).
* Unwin G. Finance and Trade Under Edward III. London: Cass, 1918 (1962).
* Unwin G. Samuel Oldknow and the Arkwrights: The Industrial Revolution at Stockport and Margie. Manchester Univ. Press; New York: Longmans, 1924.
* Unwin G. Studies in Economic History: The Collected Papers of George Unwin.... Edited with an introductory memoir by R. H. Tawney. London: Macmillan, 1927

## Ծանոթագրություններ

Կատեգորիա:Անգլիացի պատմաբաններ
Կատեգորիա:Անգլիացի տնտեսագետներ
Կատեգորիա:Բրիտանացի տնտեսագետներ